Չիտա Ռիվերա

**Դոլորես Կոնչիտա ֆիգերոա դել Ռիվերո** (, ավելի հայտնի է որպես **Չիտա Ռիվերա** (), ), ամերիկացի դերասանուհի, երգչուհի, պարուհի, որը լայն ճանաչում է ձեռք բերել թատրոնում, կինոյում, Բրոդվեյի երաժշտական շոուներում դերերի շնորհիվ։

## Կենսագրություն
Չիտա Ռիվերոյի հայրը Պեդրո Խուլիո ֆիգերոա դել Ռիվերոն էր, որը եղել է պուերտոռիկացի, սաքսոֆոնահար ԱՄՆ ռազմածովային նավատորմի նվագախմբում։ Մայրը՝ Քեթրին Ֆիգերոա դել Ռիվերոն, իտալա-շոտլանդական ընտանիքից էր։ 1940 թվականին՝ ամուսնու մահից հետո, Քեթրինը ծառայության է անցել Պենտագոնում որպես պաշտոնյա։

Երբ Ռիվերան դարձել է 11 տարեկան, նրան ընդունել են բալետային ստուդիա (*Jones-Haywood School of Ballet*)։ Չորս տարի անց բալետի ամերիկյան դպրոցի ուսուցիչը ստուդիա այցելելուց հետո երկու աղջիկների է հրավիրել Նյու Յորք՝ մրցակցային ընտրության։ Ռիվերայի ընտրությունը անցել է,  և նա դարձել է «George Balanchine’s School of American Ballet»-ի ուսանող։

1952 թվականին Ռիվերան ընկերուհուն ուղեկցել է Բրոդվեյի շոուի համար պարուհիների ընտրության։ Նրան համոզել են մասնակցել մրցույթին։ Արդյունքում Ռիվերան ոչ միայն անցել է եզրափակիչ փուլ, այլև ստացել գլխավոր դերերից մեկը։ Հաջորդել են նոր առաջարկներ և դերեր «Տղաներ և տիկնիկներ», «Կանկան» (), «Յոթերորդ երկինք» () ֆիլմերում։

1957 թվականին Ռիվերան ստացել է Անիտայի դերը Բրոդվեյի «Վեսթսայդյան պատմություն» մյուզիքլում։ Այս դերը պրեմիերայից անմիջապես հետո նրան համբավ է բերել։ Նույն թվականին նա ամուսնացել է նույն մյուզիքլի պարող Թոնի Մորդենտեի հետ։ Ամուսնությունը խզվել է 1966 թվականին։ Նախկին ամուսիններն ունեցել են դուստր՝ Լիզա Մոդենտեն, որը դարձել է պարուսույց։

Ռիվերայի ամենահայտնի կինոդերերից մեկը Նիկիի դերն Է Բոբա Ֆոսի «Քաղցր Չարիթի» (1969 թվական) մյուզիքլի կինոտարբերակում։ Հայտնի է Ռիվերայի կամեոն՝ Նիկիի կերպարով «Չիկագո» (2002 թվական) ֆիլմում։ 1978 թվականին դերասանուհին մասնակցել է «Սերժանտ Պեպերի միայնակ սրտերի ակումբի նվագախումբը» ֆիլմի նկարահանումներին։

Իր կարիերայի ընթացքում Ռիվերան առաջատար դերեր է խաղացել Բրոդվեյի ամենահայտնի երաժշտական արտադրություններում՝ Ջոնա Քանդերի և Ֆրեդ Էբբի «Չիկագո» մյուզիքլում Վելմա Քելլինի դերը, «Երեք տարեկան օպերան»՝ Ջենի, «Համբուրիր ինձ, կատու» և շատ ուրիշներ։

1986 թվականին Ռիվերան ավտովթարի է ենթարկվել Նյու Յորքի կենտրոնում։ Տասնութ կոտրվածքները անհնարին են դարձրել մյուզիքլի դերասանուհու հետագա կարիերան։ Երկու տարվա վերականգնումից հետո Ռիվերան ընկղմվել է ռեստորանային բիզնեսի մեջ։

2003 թվականին Ռիվերան վերադարձել է Բրոդվեյ՝ «Ինը» բեմադրությանը մասնակցած։ Սա Ֆեդերիկո Ֆելինիի «Ութ ու կես» («8½») ֆիլմի սցենարի երաժշտական մշակումն է եղել։ Յոթանասունամյա դերասանուհին կատարել է մի քանի վոկալ և պարային համարներ։ Նրա գործընկերն Անտոնիո Բանդերասն էր։

2009 թվականի օգոստոսին Բարաք Օբամայից ստացել է ԱՄՆ բարձրագույն պարգևներից մեկը՝ Ազատության նախագահական մեդալը։

2009 թվականի նոյեմբերին թողարկել է «Իսկ հիմա ես երգում եմ ռիթմ» երաժշտական սկավառակը։

## Ֆիլմագրություն
* 1964 - «Հնարավորից այն կողմ» - *The Outer Limits* - տիկին Դեյմ
* 1969 - «Սիրելի Չարիթի» - *Sweet Charity* - Նիկի
* 1973 - *The Marcus-Nelson Murders* - Ջոզի Հոփեր
* 1973 - 1974 - *The New Dick Van Dyke Show* - Քոնի Ռիչարդսոն (7-րդ էպիզոդ)
* 1977 - *Once Upon a Brothers Grimm* - Կոճապղպեղի տիկին
* 1978 - «Սերժանտ Պեպերի միայնակ սրտերի ակումբի նվագախումբ» - *Sgt. Pepper’s Lonely Hearts Club Band* - Հարտլանդի հյուր*
* 1981 - *Pippin: His Life and Times* - Ֆաստրադա
* 1982 - *Strawberry Ice*
* 1982 - «Մեկ կյանք ապրելու համար» - *One Life to Live* - Մելոդի Ռեմբո
* 1987 - «Մադամ Մեյֆլաուեր» - *Mayflower Madam* - Ռայզա Դիքստայն
* 1997 - «Հեքիաթային պատմություններ բոլոր երեխաների համար» - *Happily Ever After: Fairy Tales for Every Child* - Քեթի
* 2002 - «Չիկագո» - *Chicago* - Նիկի
* 2003 - 2004 - «Ճանապարհորդ Դորան» - *Dora the Explorer* - կախարդ (2 դրվագ, ձայնային գործողություն)
* 2005 - «Ուիլ և Գրեյս» - *Will & Grace* - Լենոր 
* 2006 - «Կալամազու՞» - *Kalamazoo?* - Ջաննինա
* 2011 - «Միայն Նյութեր» - *Submissions Only* - Գլեդիս Ֆրանկլին
* 2018 - *Waiting in the Wings: Still Waiting* - Բրոդվեյի դիվա

## Մրցանակներ և անվանակարգեր

## Ծանոթագրություններ

## Արտաքին հղումներ
* Официальный сайт

Կատեգորիա:«Թոնի» մրցանակի դափնեկիրներ
Կատեգորիա:Ամերիկացի պարողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի պարուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Կինոդերասաններ
Կատեգորիա:Թատրոնի դերասաններ
Կատեգորիա:Պուերտոռիկացի դերասաններ
Կատեգորիա:Դերասանուհիներ այբբենական կարգով
Կատեգորիա:21-րդ դարի ամերիկացի կին գրողներ
Կատեգորիա:Ամերիկացիներ իռլանդական սերմամբ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ